กองวายุภักษ์กำไรวูบ29%เหลือ4.3พันล.
กองทุนวายุภักษ์กำไรวูบ 1,767 ล้านบาท หรือ 29% จากไตรมาสแรกปีก่อน ตามดัชนีหุ้น
11 ส.ค. 2554

กองทุนวายุภักษ์กำไรวูบ 1,767 ล้านบาท หรือ 29% จากไตรมาสแรกปีก่อน ตามดัชนีหุ้น
น.ส.ประภา ปูรณโชติ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี (MFC) เปิดเผยว่า กองทุนวายุภักษ์ 1 (VAYU1) มีกำไรสุทธิงวดไตรมาสแรก สิ้นสุดวันที่ 31 มี.ค. 2554 จำนวน 4,346.09 ล้านบาท หรือกำไรต่อหน่วย 0.43 ลดลงจากจำนวน 1,767.27 ล้านบาท หรือ 29% จากงวดเดียวกันของปีก่อนมีกำไรสุทธิ 6,113.36 ล้านบาท หรือ 0.61 บาทต่อหน่วย
“สินทรัพย์ที่ลดลงเป็นผลจากกองทุนมีการเพิ่มขึ้นของกำไรจากเงินลงทุนที่ยังไม่เกิดขึ้นจริงลดลง โดยการเพิ่มขึ้นในอัตราที่ลดลงนั้นสอดคล้องกับการปรับตัวเพิ่มขึ้นในอัตราที่ลดลงของดัชนีตลาดหลักทรัพย์เมื่อเปรียบเทียบกับช่วงเวลาเดียวกันของปีก่อน” น.ส.ประภา กล่าว
ทั้งนี้ ไตรมาสแรกของปี 2554 ดัชนีเพิ่มขึ้น 14.65 จุด หรือคิดเป็น 1.41% ในขณะที่ไตรมาสแรกปี 2553 ดัชนีเพิ่มขึ้น 53.44 จุด หรือ 7.21% 
สำหรับมูลค่าสินทรัพย์สุทธิ ณ วันที่ 31 มี.ค. 2554 อยู่ที่ 162,786.36 ล้านบาท โดยมูลค่าต่อหน่วยของผู้ถือหน่วยประเภท ก. คือนักลงทุนรายย่อยเท่ากับ 10.8984 บาท และมูลค่าต่อหน่วยของผู้ถือหน่วยประเภท ข. คือกระทรวงการคลังเท่ากับ 28.8323 บาท